#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Δυνατότητες της τηλεόρασης "BRAVIA" >
- "BRAVIA" Sync με Ρυθμιστικό για HDMI

# "BRAVIA" Sync με Ρυθμιστικό για HDMI

Σας βοηθά να συνδέσετε εξοπλισμό συμβατό με HDMI, όπως, για παράδειγμα, μια συσκευή αναπαραγωγής δίσκων Blu-ray (BD) ή έναν ενισχυτή εικόνας/ήχου στην τηλεόρασή σας και μπορείτε να ελέγξετε τον εξωτερικό εξοπλισμό χρησιμοποιώντας το τηλεχειριστήριο της τηλεόρασης.

Με τη λειτουργία "Ρυθμιστικό για HDMI" το "BRAVIA" Sync συμβάλλει στην επικοινωνία με τον εξοπλισμό συμβατό με "BRAVIA" Sync χρησιμοποιώντας το HDMI CEC (Consumer Electronics Control - Έλεγχος Καταναλωτικών Ηλεκτρονικών). Χρησιμοποιήστε τις παρακάτω ρυθμίσεις και συμβουλές, για να ενοποιήσετε το χειρισμό του συνδεδεμένου εξοπλισμού.

Πιέστε το κουμπί HOME και, στη συνέχεια, επιλέξτε > Εξωτερ. είσοδοι > Ρυθμίσεις HDMI > Ρυθμιστικό για HDMI > Ναι.

####

- Το "Ρυθμιστικό για HDMI" ("BRAVIA" Sync) είναι διαθέσιμο μόνο για τις συνδεδεμένες συσκευές Sony που διαθέτουν το λογότυπο "BRAVIA" Sync ή είναι συμβατές με το "Ρυθμιστικό για HDMI".
- Οι ρυθμίσεις για το "Ρυθμιστικό για HDMI" θα πρέπει να οριστούν τόσο στην τηλεόραση όσο και στο συνδεδεμένο εξοπλισμό. Για τις ρυθμίσεις στο συνδεδεμένο εξοπλισμό, ανατρέξτε στα εγχειρίδια χρήσης του εξοπλισμού.
- Όταν συνδεθεί συγκεκριμένος εξοπλισμός της Sony που είναι συμβατός με το "Ρυθμιστικό για HDMI" ("BRAVIA" Sync), η λειτουργία "BRAVIA" sync ενεργοποιείται αυτόματα στον εξοπλισμό.

## Χειρισμός εξοπλισμού συμβατού με "BRAVIA" Sync

Ο εξοπλισμός συμβατός με "BRAVIA" Sync έχει καταχωρηθεί ως μια νέα πηγή εισόδου στην ενότητα (Εξωτερ. είσοδοι) στο Home Μενού. Για να χειριστείτε τον εξοπλισμό χρησιμοποιώντας το τηλεχειριστήριο, πιέστε το κουμπί SYNC MENU και επιλέξτε τον επιθυμητό εξοπλισμό από την "Επιλ. Συσκευής HDMI".

## Συσκευή αναπαραγωγής BD/DVD

- Ενεργοποιεί αυτόματα εξοπλισμό συμβατό με "BRAVIA" Sync και μεταβιβάζει την είσοδο σε αυτόν τον εξοπλισμό, όταν τον επιλέξετε από το Home Μενού ή το Sync Menu.
- Ενεργοποιεί αυτόματα την τηλεόραση και μεταβιβάζει την είσοδο στη συνδεδεμένη συσκευή όταν αυτή ξεκινήσει την αναπαραγωγή.
- Απενεργοποιεί αυτομάτως το συνδεδεμένο εξοπλισμό, όταν θέτετε την τηλεόραση σε λειτουργία αναμονής.

## Ενισχυτής εικόνας/ήχου (AV)

- Ενεργοποιεί αυτόματα τον ενισχυτή εικόνας/ήχου και μεταβιβάζει την έξοδο ήχου από το ηχείο της τηλεόρασης στο ηχοσύστημα, όταν ενεργοποιείτε την τηλεόραση. Αυτή η λειτουργία είναι διαθέσιμη μόνο εάν έχετε προηγουμένως χρησιμοποιήσει τον ενισχυτή εικόνας/ήχου για την έξοδο ήχου τηλεόρασης.
- Μεταβιβάζει αυτόματα την έξοδο ήχου στον ενισχυτή εικόνας/ήχου, ενεργοποιώντας τον ενισχυτή εικόνας/ήχου, όταν ενεργοποιείται η τηλεόραση.
- Απενεργοποιεί αυτομάτως το συνδεδεμένο ενισχυτή εικόνας/ήχου, όταν θέτετε την τηλεόραση σε λειτουργία αναμονής.
- Ρυθμίζει την ένταση ( +/–) και θέτει τον ήχο του συνδεδεμένου ενισχυτή εικόνας/ήχου σε σίγαση () μέσω του τηλεχειριστηρίου της τηλεόρασης.

####

- Κατά τη σύνδεση ενός ψηφιακού ηχοσυστήματος συμβατού με την τεχνολογία Audio Return Channel (ARC), συνδέστε στην είσοδο HDMI IN 1 με ένα καλώδιο HDMI. Εάν συνδέετε ένα σύστημα που δεν είναι συμβατό με το "Ρυθμιστικό για HDMI" ή με την τεχνολογία Audio Return Channel, απαιτείται μια πρόσθετη σύνδεση ήχου μέσω της εξόδου DIGITAL AUDIO OUT (OPTICAL).

## Βιντεοκάμερα

- Ενεργοποιεί αυτόματα την τηλεόραση και μεταβιβάζει την είσοδο στη συνδεδεμένη βιντεοκάμερα όταν αυτή ενεργοποιείται.
- Απενεργοποιεί αυτόματα τη συνδεδεμένη βιντεοκάμερα, όταν θέτετε την τηλεόραση σε λειτουργία αναμονής.

Copyright 2010 Sony Corporation